Държавен вестник, бр. 108, 2003 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  108
1.3. Захранващата верига към камерата за свиване
на пружината да включва енергиен резерв, който да не
се използва от друго устройство или оборудване. Това
изискване не се прилага, ако пружините могат да се
задържат в натиснато състояние чрез използване на
две или повече независими системи.
1.4. Устройството да е проектирано така, че спирач-
ките да могат да се задействат и освобождават най-
малко три пъти след начално пускане в движение при
първоначално налягане в камерата за свиване на пру-
жината, равно на максималното проектно налягане. Това
изискване се изпълнява, когато спирачките са регули-
рани възможно най-точно.
1.5. Налягането в камерата, под което пружините
започват да задействат спирачките, да не е повече от
80 % от минималното ниво на нормално работно наля-
гане, като спирачките са регулирани с възможно най-
малка хлабина.
1.6. Когато налягането в камерата за свиване на
пружината се понижи до ниво, при което частите на
спирачката започнат да се движат, трябва да се задей-
ства светлинно или устройство за звуков сигнал. Ако
това изискване е спазено, сигналното устройство може
да се посочи в т. 3.9 на раздел I.
1.7. При колесни трактори с пружинни спирачки, за
които е разрешено да теглят ремаркета със спирачки с
непрекъснато или полунепрекъснато действие, автома-
тичното прилагане на пружинните спирачки трябва да
води до задействане на спирачките на ремаркето.
2. Аварийна система за освобождаване на спирачките
2.1. Пружинните спирачки да са проектирани така,
че в случай на неизправност на системата да е възмож-
но тяхното освобождаване, без да се използва тяхното
нормално управление. Това може да се осъществи чрез
използване на спомагателно устройство (пневматично,
механично и т.н.).
2.2. Ако работата на спомагателното устройство по
т. 2.1 изисква използването на инструмент или гаечен
ключ, този инструмент или ключ трябва да се съхраня-
ва в кабината на трактора.
Раздел III
Изисквания към спирачната система за паркиране чрез
механично блокиране на спирачните цилиндри (бло-
киращи изпълнителни механизми)
1. Когато налягането в блокиращата камера добли-
жи ниво, съответстващо на нивото за механично блоки-
ране, трябва да се задейства светлинен или звуков пре-
дупредителен сигнал.
2. Когато задействащите устройства на спирачките
са оборудвани с механично блокиращо устройство, те
трябва да могат да се задействат от всеки един от двата
енергийни източника.
3. Блокираните спирачни цилиндри да могат да се
освобождават само когато е сигурно, че спирачката може
отново да се управлява след нейното освобождаване.
4. При неизправност в източника, който снабдява с
енергия блокиращата камера, да е осигурено спомага-
телно разблокиращо устройство.
Приложение № 2
към чл. 4, ал. 1
Изпитвания на спирачките и технически
показатели на спирачните системи
1. Изпитвания на спирачните системи
1.1. Общи изисквания
1.1.1. Ефективността на работната спирачка се ос-
новава на спирачния път, изчислен по формулата, посо-
чена в т. 2.1.1.1 на това приложение. Спирачният път е
разстоянието, изминато от трактора от момента, кога-
то водачът започне да въздейства на устройството за
управление на спирачната система, до момента, когато
тракторът спре.
Ефективността, определена за спирачни системи за
паркиране, се основава на тяхната възможност да за-
държат трактора неподвижен по и срещу наклон.
1.1.2. За одобрение на типа на всеки трактор ефек-
тивността на спиране се измерва чрез изпитвания по
път, проведени при следните условия:
1.1.2.1. състоянието на трактора по отношение на
масата се определя за всеки тип изпитване и се посочва
в протокола от изпитването;
1.1.2.2. за да се получи определената ефективност по
време на изпитванията, силата, която се прилага върху
устройството за управление на спирачната система, не
трябва да надвишава 60 daN върху крачните органи за
управление и 40 daN върху ръчните органи за управление;
1.1.2.3. пътят да има повърхност, осигуряваща доб-
ро сцепление;
1.1.2.4. изпитванията се провеждат, когато няма
вятър, който може да окаже влияние на резултатите;
1.1.2.5. при започване на изпитванията гумите да са
студени и с налягане, предписано за действителния товар,
понасян от колелата, когато тракторът е неподвижен;
1.1.2.6. предписаната ефективност да се постига
без блокиране на колелата, без отклонение на трак-
тора от неговата посока на движение и без необичай-
ни вибрации.
1.1.3. По време на изпитванията тракторът да е обо-
рудван с всички части, посочени от производителя, за
нормална работа на спирачните системи на теглените
превозни средства, за извършване на непрекъснато
спиране, полунепрекъснато спиране, независимо спи-
ране и независимо спиране с механично задвижване.
1.2. Изпитване тип “0” (обикновено изпитване на
ефективност при студени спирачки).
1.2.1. Общи изисквания
1.2.1.1. Спирачките да са студени при започване на
изпитването. Спирачка се счита за студена, когато от-
говаря на следните изисквания:
1.2.1.1.1. температурата, измерена върху диска или
върху външната страна на барабана, е по-ниска от 100 °С;
1.2.1.1.2. при разположени в кожух спирачки, вклю-
чително и потопени в масло спирачки, измерената тем-
пература върху външната страна на корпуса е по-ниска
от 50 °С;
1.2.1.1.3. спирачките не са работили поне един час.
1.2.1.2. По време на изпитването на спирачките
мостът без спирачки трябва да се отцепи от моста със
спирачки, когато е възможно да се изключва.
1.2.1.3. Изпитването се провежда при следните ус-
ловия:
1.2.1.3.1. тракторът, както и мостът без спирачки са
натоварени с техните максимално допустими натовар-
вания; колелата на моста със спирачки са оборудвани с
най-големия размер гуми, посочени от производителя
за този тип трактор; за тракторите със спирачки на
всички колела предният мост се натоварва с неговото
технически допустимо максимално натоварване;
1.2.1.3.2. изпитването се повтаря на трактор без товар
само с водача и ако е необходимо лице, отговорно за
наблюдение и контрол на резултатите от изпитването,
като тракторът е оборудван с най-големия размер гуми,
посочени от производителя;
1.2.1.3.3. границите, определени за минимална ефек-
тивност за двете изпитвания на трактор без товар и на
трактор с товар, са посочени в т. 2.1.1;
1.2.1.3.4. пътят е равен.
1.2.2. Изпитване тип “0” се провежда:
1.2.2.1. при максималната конструктивна скорост с
предавателния механизъм в неутрално положение;
1.2.2.2. при постигане на минимално предписаната
ефективност на спиране.
1.3. Изпитване тип “I” (изпитване с намаляване на
спирачното въздействие)
1.3.1. Трактори с товар се изпитват по такъв начин,
че подаваната енергия да е равна на тази, регистрирана
за същия период от време при трактор с товар, движещ
се с постоянна скорост равна на 80 % ± 5 % от тази,
посочена за изпитванията от тип “0” по наклон от 10 %
надолу на разстояние 1 km, като предавателният меха-
низъм е в неутрално положение.